Impuesto

Un impuesto ye una cantidat de diners desichita por as administracions publicas a los ciudadans y a las interpresas d'una rechión, territorio u país, como contribución a lo gasto publico. O impuesto ye un treudo que se caracteriza por fer surtir obligacions pecuniarias a favor de l'acreyedor tributario rechito por o dreito publico y no requiere de denguna contraprestación por parti de l'administración. O impuesto apareixe exclusivament como consecuencia d'a capacidat economica d'o contribuyent. O campo d'as ciencias economicas que estudeya os impuestos son as finanzas publicas, mientres que o campo d'o dreito, ye o dreito tributario.

Os impuestos pueden ser directos u indirectos, os directos gravan directament a o contribuyent como por eixemplo o impuesto sobre a renda y os indirectos gravan os biens adquiritos por o cunsumidor como o impuesto sobre a valor anyadita (IVA).

 Historia 
Ye de suponer que os impuestos son muitos mas antigos que os primers impuestos documentatos y como as monedas no estioron acuyantas dica o 600 aC aproximadament os pagos yeran en biens (animals u grano por un regular). O primer sistema de tributación documentato y conoixito ye en o periodo d'a primera dinastía de l'Antigo Echipto alredor de l'anyo 3.000 aC.Taxes in the Ancient World.

En l'antiga Mesopotamia alredor de l'anyo 2.500 tamén bi ha documentatos impuestos
 Eixemplos d'impuestos 
Bels impuestos actuals son:
 O impuesto sobre a valor anyadita (IVA) que s'aplica a los articlos venditos.
 O impuesto sobre a renda.
 O impuesto de circulación de vehíclos.
 Os impuestos especials sobre productos como l'alcol u o tabaco.

 Impuestos antigos 
Entre os impuestos antigos se trobaban:
 O boalache, impuesto que pagaban os ganaders por os bueis.
 O carnarache que se pagaba por o paso d'o bestiar transhumant por os dominios reyals.
 O herbache que se pagaba por aproveitar os pratos u defesas ta paixentar.
 O fogache que yera o recuento de población que se feba ta recautar os impuestos.
 O pontache por pasar por un puent.
 A peita que se pagaba a os sinyors feudals.

 Bibliografía 
 Pérez Royo, Fernando, Derecho Financiero y Tributario. Parte General. Ed. Thomson Civitas, 17.ª ed.
 Rafael Calvo Ortega, Curso de Derecho financiero, I. Derecho tributario, Parte General. Ed. Thomson Civitas. ISBN 84-470-2650-7.
 Albi Ibáñez, Emilio, Sistema Fiscal Español I. Ed. Ariel Economía. 23.ª ed. Barcelona. 2008.

 Referencias 

 Vinclos externos 

*